Vyhodnotenie pripomienkového konania

Na pripomienkovom konaní k návrhu Dohody medzi vládou Slovenskej republiky a vládou Japonska o udelení grantu japonskej vlády Vysokej škole výtvarných umení v Bratislave, uzatvorenej  výmenou osobných nót sa zúčastnili v zmysle čl. 10 Smernice na prípravu a predkladanie materiálov na rokovanie vlády SR Úrad vlády, podpredsedovia vlády SR a jednotliví ministri vlády SR. 
Pripomienky Ministerstva spravodlivosti SR a Úradu vlády SR, ktoré sa týkali formálnej stránky, boli akceptované v plnom rozsahu. 
Pripomienky Ministerstva financií SR boli akceptované. S cieľom dospieť ku konsenzu sa uskutočnilo rozporové konanie, na základe ktorého bol vypracovaný doplnený návrh uznesenia vlády v súvislosti so splnomocnením pre Vysokú školu výtvarných umení v Bratislave na otvorenie účtu na účel realizácie grantu. Doložka finančných, ekonomických, enviromentálnych vplyvov a vplyvov na zamestnanosť bola zapracovaná do predkladacej správy. Tento typ dohody nevyžaduje doložku  prednosti vzhľadom na to, že zmluva je medzinárodnou zmluvou vládnej povahy.